Kansallisesti ja kansainvälisesti korkeatasoinen osaamisemme yltää kulttuurisen ja yhteiskunnallisen muutoksen pitkien prosessien ymmärtämisestä ajankohtaisiin yhteiskuntarakenteen, instituutioiden ja arkielämän kysymyksiin. Yhteiskuntatieteiden tiedekunnassa pyrimme yhteiskunnan ja terveyden tutkimuksen avulla tunnistamaan, ymmärtämään ja ratkaisemaan hyvinvointihaasteita ja niihin liittyviä kysymyksiä.

Monitieteisyys on tiedekuntamme leimallinen piirre ja voimavara. Yhdistämme vahvan tieteenalaosaamisen ja uusille kysymyksille avoimen monialaisen tutkimuksen. Tutkimusmenetelmällinen monipuolisuus on tiedekunnan vahvuus ja menestystekijä.